210 OBSERVATIONES ZOOLOGICAE. 
MOTACILLA ALB A. 
VanrETA'TEM totam albam vidi Bernae in museo Sprüngliano. 
Nidum ejus reperi d. 9. Pratensis Ao. III. (1794. d. 29. Maji) sub gleba 
aggeris retro fossam viae publicae. Haemisphaericus, extus gramine, intus pilo 
equino. Ova sex, formae consuetae subclavatae, cinerea , numerosis undique 
punctis obscurioribus. Incubatio vix incepta erat, omniaque adhuc erant fluida. 
Nidus arcte adhaerebat terrae et illae quasi intertextus erat. 
MOTACILLA LONGICAUDAT A. Nobis. 
Cinerea , subtus albicans , crisso uropygioque flavis, cauda corpore 
longiore , rectricibus extimis totis , duabus sequentibus margine interiore 
albis. 
Media inter flavam et albam. Cum flava convenit dorso cinerascente , mar- 
gine remigum secundariarum candidiore. Cum alba convenit vertice cinereo, 
sed linea alba supra oculos vix ulla. 
Gula alba. Pectus sordide album, intermixto luteo. 2Z5domen ante 
anum , et tectrices caudae inferiores laete sulphureae. 
Remex prima secundaria (quantum in avicula farta video) longitudine 
extimae primariae , quin eam superans, acuminata , (in quo grallis multis ac- 
cedit, atque hoc magis quam in alba et flava,) basi et margine anteriore albis. 
Idem color secundae et tertiae. 
Rectrices pollice dimidio longiores quam in duabus affinibus, alba et 
flava. Rectrix extima tota alba. Secunda margine exteriore ad usque pollicis 
distantiam apice nigra. "Tertia similiter sed tantum ad dimidii pollicis ab apice 
distantiam. 'Tres interiores nigricantes , duarum priorum margine exteriore , 
intimarum autem margine interiore flavo. 
MOTACILLA PHOENICURUS. 
FaoxrE alba. Nidus mihi allatus d. 12. Jul. 1796. (Ao. V.) in amplo fora- 
mine muri structus , qui et ipse amplus erat, multo gramine, pennis setisque 
compositus, ut tamen cavitas non esset in medio, sed in extremo , cetera 
materia tantum replendo foramini destinata. Cavitas nidi profunda. Ova sex, 
majuscula pro aviculae mole, punctis nigris numerosis conspersa , uno tamen 
longe paucioribus. Ova nondum incubata erant. Miratus adeo rudes ramulos 
crassosque culmos ad illius nidi fabricam receptos esse. 
